**V. PROTECŢIA NATURII ŞI BIODIVERSITATE**

**Starea de conservare şi tendințele componentelor biodiversităţii**

**Tendințe privind starea de conservare a ecosistemelor şi habitatelor**

 În privința tendinţelor privind starea de conservare a ecosistemelor şi habitatelor din județul Gorj, există o situație reală în evaluarea stării de conservare a habitatelor şi speciilor de inters comunitar.În acest moment din cele nouă arii naturale protejate de interes comunitar care au o suprafaţă semnificativă pe judeţul Gorj, un număr de şapte au planul de management aprobat prin ordin de ministru.

 Stadiul de conservare al speciilor și habitatelor evaluate poate fi îmbunătățit prin măsuri specifice de conservare care se regăsesc în planurile de management ale ariilor naturale protejate şi vor trebui să fie aplicate de către administrator/custozi acestora.

Avînd în vedere faptul acesta majoritatea vor încerca accesarea de fonduri europene prin

programele: LIFE Natura & Biodiversitate, POIM şi alte fonduri structurale.

 Un exemplu de bune practici în îmbunătăţirea stării de conservare a unor habitate de interes comunitar este proiectul cu titlul “Managementul conservativ al habitatelor 4070\* şi 9260, în ROSCI 0129 Nordul Gorjului de Vest, judeţul Gorj.”cu perioadă de implementare 2012-2017.

 Conform informațiilor obținute ca urmare a evaluărilor efectivelor de carnivore mari, respectiv lup, urs, râs și pisică sălbatică, efectivele din județul Gorj se află în creștere, iar starea de conservare este favorabilă, datorită şi implicări active a gestionarilor de fonduri cinegetice.

**V.1. Ameninţări pentru biodiversitate şi presiuni exercitate asupra biodiversităţii**

**V.1.1. Speciile invazive**

 Capacitatea unei specii de a deveni invazivă depinde de izolarea taxonomică, rata de creştere și anumite caracteristici privind reproducerea. Zonele umede sunt mai sensibile la invazii biologice decât alte tipuri de ecosisteme. Datorită funcţionării acestora ca rezervor, acumulează elemente nutritive şi alte materiale facilitand invaziile prin crearea de goluri şi apariţia de specii oportuniste.

Speciile invazive alohtone din județul Gorj despre care există informații:

* salcâm (Robinia pseudo-acacia), specie repede crescătoare, agresivă, lăstăreşte şi drajonează puternic, infiltrându-se în comunităţile vegetale native, fie acestea lemnoase sau ierboase;
* ștevie (Rumex patientia) - extinderea suprafețelor în jurul stânelor;
* ambrosia (Ambrosia artemisiifolia), larg şi abundent răspândită de-a lungul drumurilor, pârloagelor și zăvoaielor de luncă.

 În ceea ce privește speciile invazive problematice, specii nitrofile a căror extindere este favorizată de prezența, în cantități mari a băligarului în zonele unde sunt amplasate st**â**nele ( în jurul stânelor din Argele, Dumitra și a celor din plaiul Meri și Bumbești-Jiu).

 La nivelul fiecărei administraţi /custode se va propune un plan de acțiune prin care proprietarii/utilizatorii de teren să realizeze periodic lucrări de eliminare (mecanică) a speciilor problematice și respectiv menținerea limitelor acestor suprafețe afectate, prin interzicerea amenajării unor noi locuri de odihnă / repaus pentru animale domestice.

 **V.1.2. Poluarea și încărcarea cu nutrienți**

 Depozitarea deşeurilor menajere reprezintă una dintre presiunile cele mai răspândite la nivelul județului. Efectele negative ale deşeurilor constau nu numai în poluare continuă ci şi într-o degradare a peisajului. Acumularea deşeurilor biodegradabile atrage după sine răspândirea speciilor ruderale.

 Afectarea calității apei în sensul modificării parametrilor acvatici și evoluția spre o stare inadecvată a calității habitatelor acvatice pentru pești poate fi cauzată de diferite poluări datorate activităților antropice. Printre acestea menţionăm deversarea în apă de materiale reziduale, infiltrații ale apei uzate în pânza freatică ce alimentează pâraiele, tăierea arborilor de pe malurile apelor și afectarea integrității malurilor, aplicarea de tratamente chimice împotriva defoliatorilor forestieri, etc...

 În județul Gorj nu există date disponibile centralizate pentru indicatorii care pot determina modul în care este ameninţată biodiversitatea de poluarea cu nutienţi.

**V.1.3. Schimbările climatice**

 Ameninţările rezultate din schimbări climatice pe termen lung, care pot fi legate de încălzirea globală și alte fenomene climatice/vreme extreme, care sunt în afara limitelor naturale de variaţie sau pot avea potențialul de a elimina specii sau habitate vulnerabile.

În sens strict, evenimentele climatice sunt parte a proceselor naturale în multe ecosisteme. Dar devin o amenințare dacă un habitat sau o specie a fost deja afectat(ă) de alte amenințări, și-a pierdut reziliența și a devenit vulnerabil(ă) la alți factori perturbanți. Frecvența și intensitatea multor evenimente climatice s-ar putea să se crească dincolo de limitele naturale din cauza factorului uman.

 Perturbarea factorilor de mediu într-o manieră drastică, are efect direct asupra evoluţiei ființelor vii, inițial asupra capacității acestora de adaptare și ulterior asupra capacității de supraviețuire, putând constitui, în cazuri extreme, factori de eliminare a anumitor specii din rețelele trofice cu consecințe drastice asupra evoluției biodiversității la nivel local și cu impact la nivel general. Activităţi cum ar fi defrișarea și supraexploatarea pășunilor pot conduce la exacerbarea efectelor schimbărilor climatice.

Efectele schimbărilor climatice se concretizează prin:

* modificări de comportament ale speciilor, ca urmare a stresului indus asupra capacității acestora de adaptare;
* modificarea distribuției și compoziției habitatelor ca urmare a modificării componenței speciilor;
* creșterea numărului de specii exotice la nivelul habitatelor naturale actuale și creșterea potențialului ca acestea să devină invazive, ca urmare a descoperirii fie a condițiilor prielnice, fie a unor „goluri ecologice” prin dispariția unor specii indigene;
* modificarea distribuției ecosistemelor specifice zonelor umede, cu posibila restrângere până la dispariție a acestora;
* modificări ale ecosistemelor acvatice de apă dulce generate de încălzirea apei;
* creșterea riscului de diminuare a biodiversității prin dispariția unor specii de flora și faună, datorită diminuării capacităților de adaptare și supraviețuire, precum și a posibiltăților de transformare în specii mai rezistente noilor condiții climatice.

Pentru județul Gorj nu există date statistice privind impactul schimbărilor climatice asupra habitatelor sau al populaţiilor speciilor.

**V.1.4. Modificarea habitatelor**

Această categorie de activități cuprinde ameninţări rezultate din activităţi ce transformă sau degradează habitatul sau schimbă modul de funcţionare al ecosistemului cu scopul de a ”gestiona” sistemele naturale sau semi-naturale, adesea pentru bunăstarea oamenilor. Urmările se referă în principal la activități care duc la modificări ale proceselor naturale, cum ar fi focul (dacă constituie un proces natural), regimul hidrologic și sedimentarea, nu se referă la utilizarea terenurilor (și nu se referă nici la agricultură și infrastructură).

 Presiunile antropice se manifestă prin creşterea gradului de ocupare a terenurilor, a numărului populaţiei, dezvoltarea agriculturii şi economiei, modificarea peisajelor şi a ecosistemelor, distrugerea spaţiului natural, utilizarea neraţională a solului, supraconcentrarea activităţilor pe zone sensibile cu valoare ecologică ridicată.

 Deteriorarea capitalului natural este un proces real cu manifestării complexe pe termen lung şi cu o evoluţie ce este dependentă de ritmul, formele şi amploarea dezvoltării sistemelor socio-economice.

 De multe ori efectele acţiunilor antropice sunt greu sesizabile, alteori afectează interesele economice ale omului, iar în unele împrejurări, când afectează biocenoze întregi, pot fi de-a dreptul catastrofale pentru existenţa populaţiilor umane, din zonele respective.

 **V.1.4.1. Fragmentarea ecosistemelor**

 Fragmentarea ecosistemelor implică alterarea acestora prin separarea spaţială a unităţilor de habitat faţă de forma iniţială, caracterizată de continuitate. Fragmentarea antropică a habitatelor are loc mai ales prin conversia terenurilor, urbanizare, poluare, despăduriri şi introducerea de specii alohtone.

Astfel, în cea mai mare parte a județului, s-au identificat următoarele presiuni antropice, cu intensități diferite de acțiune asupra ecosistemelor:

* tendinţa de dezvoltare a unor activităţi economice cu impact negativ asupra mediului care conduc la modificarea peisajelor (cariere de piatră);
* tendinţa de urbanizare, în detrimentul habitatelor şi peisajelor naturale;
* dezvoltarea turismului haotic, neorganizat şi în special a celui de week-end, care nu ţine cont de valorile naturale şi nu realizează valorificarea optimă a întregului potenţial turistic al județului, este de asemena o ameninţare în continuă creştere.

 Cu toate acestea, la nivelul județului nu există informații centralizate privind fragmentarea arealelor naturale şi semi-naturale.

**V.1.4.2. Reducerea habitatelor naturale și semi-naturale**

Ca urmare a evaluării stării de conservare a habitatelor Natura 2000 din judeţul Gorj pentru cîteva dintre ele se observă modificări substanţiale.

 Habitatul 1530\* - Pajiști și mlaștini sărăturate panonice Habitat în stare de conservare favorabilă, cu suprafață relativ stabilă, deși pe alocuri porțiuni de dimensiuni reduse pot fi cultivate agricol sau invadate de *Amorpha fruticosa*, în special în zonele marginale. În anumite porțiuni, habitatul este degradat prin pășunat sau specii invazive, dar în ansamblu este stabil ca structură și funcții. Efectul cumulat al impacturilor antropice este redus, viabilitatea pe termen lung a habitatului este asigurată în condițiile unui minim control al impacturilor antropice și al speciilor invazive. Se impune menținerea categoriei de folosință a terenurilor, respectiv a suprafeței actuale a habitatului.

 Habitatul 6120\* - Pajişti xerice şi calcifile pe nisipuri

 Habitat în stare de conservare nefavorabilă-inadecvată, larg răspândit. Este afectat de pășunatul intensiv și evoluția biocenotică naturală, favorizată de perioadele secetoase. La nivelul acestui habitat se observă o modificare a structurii fitocenozelor xerice prin schimbarea raportului dintre specii si anume creșterea dominanței speciei *Dasypyrum villosum* în defavoarea speciilor furajere. În unele zone, dominanța acesteia se apropie de 90 %.

 Habitatul 6230\* Pajişti bogate în specii de Nardus, pe substraturile silicioase ale zonelor montane

 O modificare se constată în cazul habitatul de interes comunitar 6230\* corespondent al habitatului românesc *R3608* Pajişti sud-est carpatice de *Scorzonera rosea* şi *Festuca nigrescens*, unde datorită contactului cu comunitățile vegetale arbustive aparținând habitatului 4060, în structura acestor pajiști pătrund o serie de specii arbustive : *Vaccinium myrtillus, Vaccinium vitis-idaea* etc., care deși realizează o acoperire redusă, în timp, datorită proceselor dinamice naturale și a competitivității ridicate a acestor apecii, abundența - dominanţa lor ar putea crește, ducând la înlocuirea habitatelor de pajiști cu habitate de tufărișuri.

 În vederea refacerii şi / sau menţinerii într-o stare favorabilă pentru conservare a pajiştilor de *Nardus stricta* este necesară identificarea surselor de finanțare și a protocoalelor necesare a se întocmi și respecta pentru aplicarea măsurilor de management propuse în studiul realizat pentru habitate, respectiv : reconstrucția habitatului prin pășunat, cosirea tradiţională (manuală), cosirea mecanică şi îndepărtarea materialului vegetal, controlul utilizării fertilizanţilor, controlul aplicării amendamentelor cu calciu, controlul speciilor invazive, inclusiv al celor lemnoase.

 Habitatul 6240\* - Pajiști stepice subpanonice

 Habitat în stare de conservare nefavorabilă-inadecvată, datorită în primul rând presiunilor manifestate prin pășunat intensiv care pe suprafețe destul de mari determină modificarea covorului vegetal și afectează structura habitatului.

 Habitatul 6260\* - Stepe panonice pe nisipuri

 Habitat în stare de conservare nefavorabilă-inadecvată, bine reprezentat. Este afectat de pășunatul intensiv și de evoluția biocenotică naturală, favorizată de perioadele secetoase. Este favorizată astfel specia *Dasypyrum villosum* care ajunge să fie abundentă în unele zone. Deși este un habitat cu grad mare de recuperare naturală este suprasolicitat de animale în multe locuri, iar perioadele prea aride îi accentuează gradul de deteriorare. Este un habitatat supus unui permanent pericol de a fi transformat în zonă agricolă.

Habitatul 6430 - Comunităţi de lizieră cu ierburi înalte higrofile de la nivelul câmpiilor, până la cel montan și alpin

 Habitatul are o stare de conservare favorabilă în ciuda suprafeței relativ reduse pe care o ocupă. Este un habitat stabil în ceea ce privește structura și funcțiile ecologice. Presiunile sunt reduse ca intensitate, cea mai importantă fiind reprezentată de invaziile de specii alohtone care afectează habitatul în unele porțiuni.

  **V.1.5. Exploatarea excesivă a resurselor naturale**

 Supraexploatarea (sau exploatarea excesivă) resurselor naturale apare datorită recoltării nesustenabile a resurselor valoroase, cum ar fi apa, resursele minerale, lemnul, etc.... Supraexploatarea resurselor naturale este legată de biodiversitate, putând duce la dispariția multor specii de animale.

Apa reprezintă una dintre cele mai importante resurse natural, iar un exemplu elocvent în acest sens îl constituie amenajarea hidroenergetică a rîului Jiu.

În anul 2003 au fost începute lucrările de execuție pentru proiectul ”Amenajarea hidroenergetică a rîului Jiu pe sectorul Livezeni – Bumbești”(acord de mediu nr. GJ – 51 / 18.04.2003). Analizându-se documentația tehnică care însoțește studiul de impact realizat în anul 2002 se pot distinge date deosebit de importante care arată amploarea **impactului potențial negativ** al acestei investiții asupra mediului acvatic al râului Jiu. Impactul negativ al investiție este dat de reducerea drastică a debitului și anume : din debitul mediu multianual 18,8 mc/sec. înregistrat la intrarea în defileu și respectiv 22,8 mc/s la ieșire, la finalizare lucrărilor de amenjare se va păstra un debit de servitute de 2,7 mc/s. Distanța pe care râul Jiu este afectat de captarea apei este de 30 km şi avînd în vedere această distanță pe care se desfășoară proiectul de amenajare hidroenergetică a raului Jiu, se poate deduce faptul că cea mai mare parte a habitatelor ocupate de speciile reofile (pești și nevertebrate bentice) cât și de habitatele ripariene, care se află în sectorul defileului, vor fi afectate în mod sigur de această investiție.

Se intenționează totodată captarea afluenților de pe malul drept, respectiv pârul Dumitra şi Bratcu, fără a se asigura debit de servitute producându-se astfel ruperea legăturii directe cu râul Jiu. Prin această întrerupere va fi afectată populația de salmonide existentă în acești afluenți. Fluctuațiile de nivel ale apei, cauzate de lacul de acumulare, vor influența negativ fauna acvatică și habitatele din zonă. Alături de fluctuațiile de nivel ale apei se produc și fluctuații termice, modificându-se astfel microclimatul zonei, cu efecte insuficient cunoscute în prezent.

În perioada 2012 – 2015, lucrările au fost sistate. Lucrările de construcție care au impact negativ asupra mediului au fost efectuate în procent de cca. 70 – 80%, rămînînd de efectuat lucrări punctuale de construcții (construirea corpurilor centralelor electrice, montarea echipamentelor, lucrări de conservare, …). În județul Gorj se observă o creștere a numărului de exploatări de resurse minerale (piatră, nisip), a celor de masă lemnoasă și a solicitărilor pentru valorificarea de ciuperci, plante medicinale și fructe de pădure.

**V.1.5.1. Exploatarea forestieră**

În judeţul Gorj, Direcţia Silvică Gorj administrează un fond forestier în suprafaţa totala de 108,744 ha, în scădere față de anul precedent ca urmare a aplicării legilor retrocedării. Suprafeţele din fondul forestier care au fost parcurse cu tăieri în cursul anului 2015 se ridică la 5332 ha din care:

* tăieri de regenerare - 722 ha
* tăieri de îngrijire în păduri tinere - 1.162 ha
* tăieri de produse accidentale - 3240 ha
* tăieri de igenă - 208 ha

**V.2. Protecția naturii și biodiversitatea: prognoze și acțiuni întreprinse**

**V.2.1. Rețeaua de arii protejate**

 La nivelul judeţului Gorj există un număr de 61 de arii naturale protejate din care:

* 10 arii naturale protejate de interes judeţean declarate prin Decizia nr. 82/1994 a Consiliului Judeţean Gorj;
* 40 de arii naturale protejate de interes naţional, declarate în baza Legii nr. 5/2000 şi a H.G nr. 1143/2007, dintre care două parcuri naţionale;
* 11 arii naturale protejate de importanţă comunitară.

 Suprafaţa totală a siturilor Natura 2000 din judeţul Gorj este de 218.552,2 ha la o suprafață a judeţului de 560.174 ha. Acestea ocupă 39,015% din suprafaţa totală a judeţului Gorj.

Grafic V.2.1 – Procentul ocupat de Siturile Natura 2000 în județul Gorj

În cadrul siturilor Natura 2000 nu se prevede zonare internă, însă măsurile de management pot duce la apariţia unor zone cu restricții sau permisivități în ceea ce priveşte formele de utilizare a teritoriului cu scopul de conservare a habitatelor şi speciilor protejate.

O componentă esenţială în managementul ariilor protejate o reprezintă identificarea și evaluarea realistă a presiunilor și ameninţărilor ce se manifestă în interiorul acestora cu scopul de a elimina efectele negative ale activităţilor cu potenţial impact. În acest context, termenul de activităţi face referire la acele preocupări umane care fie au un efect pozitiv asupra ariei protejate fie nu au nici un efect asupra acesteia. Diferenţa dintre termenii presiuni şi ameninţări o reprezintă momentul de desfăşurare al acestora în timp, astfel încât definiţiile acestor două categorii ar putea fi următoarele:

* presiuni – acele activităţi care au impact negativ în momentul de faţă, sau activităţi care s-au derulat în trecut, dar ale căror efecte asupra speciilor sau habitatelor de interes comunitar încă persistă.
* ameninţări – acele activităţi cu potenţial impact negativ asupra stării de conservare a speciilor sau habitatelor de interes comunitar, care sunt preconizate să se deruleze în viitor.

| **Tip de habitat** | **Amenintări viitoare** | **Intensitatea amenințărilor** |
| --- | --- | --- |
| 1530\* - Pajiști și mlaștini sărăturate panonice | A04.01.05 Pășunat intensiv în amestec de animaleI01 Specii invazive non-native (alogene) | SS |
| 2130\* - Dune fixate de coastă cu vegetație erbacee - dune gri | A02.03 Înlocuirea pășunii în terenuri arabileA04.01 Pășunat intensivI01 Specii invazive non native: *Robinia pseudacacia*, *Ailanthus glandulosus* sau *Amorpha fruticosa*K02 Evoluție biocenotică, succesiune naturalăM01.02 Secetă și precipitații reduse | SSSSS |
| 2190 - Depresiuni umede interdunale | A04.01 Pășunat intensivK02.01 Evoluție biocenotică, succesiune naturalăM01.02 Secetă și precipitații reduse | SRR |
| 3130 - Ape stătătoare oligotrofe până la mezotrofe, cu vegetaţie de *Littorelletea uniflorae* şi/sau *Isoëto-Nanojuncetea* | A04.01 Pășunat intensivM01 Schimbarea condițiilor abiotice | MM |
| 3140 - Ape puternic oligo-mezotrofe cu vegetaţie bentonică de specii de *Chara* | K02.01 Schimbarea compoziţiei de specii (succesiune) | S |
| 3150 - Lacuri eutrofe naturale cu vegetaţie de *Magnopotamion* sau *Hydrocharition* | J02.10 Managementul vegetației acvatice și de mal în scopul drenăriiK02.01 Schimbarea compoziţiei de specii (succesiune)M01.02 Secete și precipitaţii reduse | SSS |
| 3260 -Cursuri de apă din zona de câmpie până în etajul montan, cu vegetație de *Ranunculion fluitantis* şi *Callitricho-Batrachion* | A08 Agricultură – FertilizareM01.02 Secete și precipitații reduse | SS |
| 3270 - Râuri cu maluri nămoloase, cu vegetaţie de *Chenopodion rubri* p.p*.* şi *Bidention* p.p. | I01 Invadarea de către specii alohtoneK02.01 Schimbarea compoziţiei de specii (succesiune)M01.02 Secete și precipitaţii reduse | MSS |
| 6120\* - Pajişti xerice şi calcifile pe nisipuri | A02.03 Înlocuirea pășunii în terenuri arabileA04.01 Pășunat intensivK02.01 Evoluție biocenotică, succesiune naturalăM01.02 Secetă și precipitații reduse | SSRR |
| 6240\* - Pajiști stepice subpanonice | A04.01 Pășunatul intensiv I02 Specii invazive autohtone | MS |
| 6260\* - Stepe panonice pe nisipuri | A04.01 Pășunat intensivA02.03 Înlocuirea pășunii cu terenuri arabileI01 Specii invazive non-native: *Robinia pseudacacia, Ailanthus glandulosus* sau *Amorpha fruticosa*K02 Evoluție biocenotică, succesiune naturală | SSSM |
| 6430 - Comunităţi de lizieră cu ierburi înalte higrofile de la nivelul câmpiilor, până la cel montan și alpin | I.01 Specii invazive non-native (alogene)K02.01 Schimbarea compoziţiei de specii (succesiune) | MS |
| 6440 - Pajiști aluviale ale văilor râurilor cu *Cnidion dubii* | A03.03 Abandonarea/lipsa cosiriiA04.01 Pășunatul intensivI0 Specii invazive non-native (alogene) I02 Specii native indigene (problematice)K02.01 Schimbarea compoziţiei de specii (succesiune) | SMMSS |
| 6510 - Fâneţe de joasă altitudine (cu *Alopecurus pratensis, Sanguisorba officinalis*) | A03.03 Abandonarea/lipsa cosiriiA04.01 Pășunatul intensivI0 Specii invazive non-native (alogene) I02 Specii native indigene (problematice)K02.01 Schimbarea compoziţiei de specii (succesiune) | SMSSM |
| 9130 - Păduri de fag de tip *Asperulo-Fagetum* | B02.02 Tăieri/tratamente silviceB02.03 Îndepărtarea lăstărișului/subarboretului, îndepărtarea arbuștilor și puieților din semințiș | SM |
| 9170 - Păduri de stejar cu carpen de tip *Galio-Carpinetum* | B02.02 Tăieri/tratamente silviceB02.04 Îndepărtarea arborilor uscați sau în curs de uscareB02.03 Îndepărtarea lăstărișului/subarboretului, îndepărtarea arbuștilor și puieților din semințișB06 Pășunatul în pădure | MMMS |
| 91E0\* - Păduri aluviale de *Alnus glutinosa* şi *Fraxinus excelsior* (*Alno-Padion, Alnion incanae, Salicion albae)* | B02.04 Îndepărtarea arborilor uscați sau în curs de uscareB06 Pășunatul în pădureH05.01 Gunoiul și deșeurile solideI01 Specii invazive non-native (alogene) | SSSM/R |
| 91F0 - Păduri mixte de luncă de *Quercus robur, Ulmus laevis* și *Ulmus minor, Fraxinus excelsior* sau *Fraxinus angustifolia* din lungul marilor râuri (*Ulmenion minoris*) | B02.01.02 Replantarea pădurii cu specii ne-nativeB02.04 Îndepărtarea arborilor uscați sau în curs de uscareB06 Pășunatul în pădureI01 Specii invazive non-native (alogene) | SMSM |
| 91I0\* - Păduri stepice euro-siberiene de *Quercus* spp. | B02.02 Tăieri / tratamente silviceB02.04 Îndepărtarea arborilor uscați sau în curs de uscareB06 Pășunatul în pădure | SMS |
| 91M0 - Păduri balcano-panonice de cer şi gorun | B02.02 Tăieri / tratamente silviceB02.04 Îndepărtarea arborilor uscați sau în curs de uscareB02.03 Îndepărtarea lăstărișului/subarboretului, îndepărtarea arbuștilor și puieților din semințișB06 Pășunatul în pădure | SMSS |
| 91Y0 - Păduri dacice de stejar și carpen | B02.02 Tăieri / tratamente silviceB02.04 Îndepărtarea arborilor uscați sau în curs de uscareB06 Pășunatul în pădure | MMS |
| 92A0 - Păduri galerii (zăvoaie) cu *Salix alba* și *Populus alba* | B02.04 Îndepărtarea arborilor uscați sau în curs de uscareB06 Pășunatul în pădureC01.01.01 Exploatarea nisipului și pietrișuluiH05.01 Gunoiul și deșeurile solideI01 Specii invazive non-native (alogene) | MSSSM/R |

R = ridicată, M = medie, S = scăzută

 Tabelul V.2.2 Amenințări viitoare asupra habitatelor

Pe parcursul anului 2015 APM Gorj a continuat implementarea proiectului cu titlul “Managementul siturilor Natura 2000 Prigoria-Bengeşti şi Râul Gilort”, proiect co-finanţat din Fondul European de Dezvoltare Regională în cadrul Programului Operaţional Sectorial “Mediu”. Obiectivul general al proiectului a fost protecţia şi conservarea biodiversităţii din siturile Natura 2000 Prigoria-Bengeşti şi Râul Gilort. Prin intermediul proiectului au fost realizate planurile de management ale siturilor Natura 2000 Prigoria-Bengeşti şi Râul Gilort.

De asemenea, pe parcursul anului 2015 în situl Natura 2000 Prigoria-Bengești şi râul Gilort s-au desfășurat acțiuni de conștientizare a grupurilor țintă cu privire la regimul de protecţie al zonei, capitalul natural, speciile şi habitatele protejate, precum şi despre obiectivele proiectului şi procesul de implementare a acestuia.

Situația implementării măsurilor asumate în dosarul de custodie:

* delimitarea în teren a sitului Natura 2000 prin măsurători cu aparatură de specialitate, urmată de marcarea limitelor cu un X de culoare albă – se va realiza prin intermediul unui proiect POIM ce va fi depus anul 2016;
* amplasarea unor panouri de informare la intrările în situl Natura 2000 – realizat din 2014;
* realizarea de materiale informative (pliante, fluturaşi, broşuri, afişe) ce urmează a fi distribuite localnicilor, vizitatorilor precum şi în cadrul unor acţiuni de educaţie ecologică şi simpozioane – realizat din 2014; se va continua această acțiune prin intermediul unui proiect POIM ce va fi depus anul acesta;
* informrea instituţiilor locale şi a populaţiei, a proprietarilor de terenuri şi a factorilor interesaţi cu privire la regimul de protecţie si la tipul activităţilor ce se pot desfăşura în perimetrul sitului Natura 2000 – realizat din 2014/2015; se va continua această acțiune prin intermediul unui proiect POIM ce va fi depus anul acesta;
* consultări cu proprietarii şi administratorii terenurilor din situl Natura 2000 în vederea stabilirii unor măsuri pentru o mai bună administrare a zonei simpozioane – realizat din 2014/2015; se va continua această acțiune prin intermediul unui proiect POIM ce va fi depus anul acesta;
* organizarea de activităţi şi acţiuni special destinate copiilor şi tinerilor prin realizarea de proiecte educaţionale, prezentări tematice şi acţiuni de ecologizare, simpozioane – au fost organizate acțiuni de conștientizare ale elevilor prin intermediul proiectului finanțat prin POS Mediu; se va continua această acțiune prin intermediul unui proiect POIM ce va fi depus anul acesta;
* întocmirea în termenele legale a regulamentului sitului Natura 2000, precum şi a planului de management al acestuia – realizat prin planul de management (regulamentul este parte a planului de management – anexă);
* în vederea asigurării turismului ecologic în zonă, se are în vedere stabilirea unor zone de campare strict delimitate, a unor trasee turistice, precum şi a unor puncte de colectare a deşeurilor – deoarece în zonă nu se practică turismul, nu au fost stabilite zone de campare, oportunitatea realizării unor astfel de amenajări se va lua în considerare în momentul în care zona va ajunge să fie vizitată de către turiști;
* în funcţie de resursele disponibile va fi amenajat un punct de informare pentru situl natura 2000 – amenajarea punctului de informare va fi luată în calcul în momentul oportun;
* atragerea de colaboratori şi parteneri din toate domeniile de activitate – în implementare;
* mediatizare prin mass-media, unde va fi prezentată activitatea întreprinsă şi principalele realizări şi rezultate obţinute astfel încât să atragem atenţia societăţii civile cu privire la importanţa protejării şi conservării patrimoniului natural – în 30 decembrie 2015 fost dat un anunț în mass media regională (Gazeta de sud) prin intermediul căruia se anunța finalizarea proiectului cu titlul “Managementul siturilor Natura 2000 Prigoria-Bengeşti şi Râul Gilort” proiect prin intermediul căruia s-a precizat că a fost realizat și planul de management al sitului Natura 2000 Prigoria-Bengești, precum și acțiuni de informare/conștirntizare;
* se va urmări atragerea unor fonduri pentru cercetarea elementelor de floră şi faună caracteristice zonei, realizarea hărţilor topografice, dotarea cu echipamente necesare desfăşurării activităţii de teren, realizarea de documentare sau materiale informative, amenajări ale zonei sau alte acţiuni – anul acesta va fi depus pentru finanțare un proiect POIM;
* pe toată perioada custodiei se vor efectua acţiuni de verificare de către persoanele delegate să exercite custodia în colaborare cu reprezentanţi ai partenerilor, asociaţilor şi colaboratorilor, astfel încât să se poată menţine un control eficient al activităţilor desfăşurate în acest sit; acţiunile de prevenire vor avea ca scop identificarea elementelor ce pot acţiona cu urmări negative asupra zonei şi se va încerca reducerea activităţii acestora şi înlăturarea efectelor provocate – în implementare.